 Άρθρ.95.-Αι διατάξεις των άρθρ. 1923 παρ. 2 και 2009 του Αστικού Κώδικος έχουσιν εφαρμογήν και επί καταπιστεύματος ή κληροδοτήματος διαταχθέντος υπό διαθέτου αποθανόντος προ της εισαγωγής του Κώδικος. Κατά πάσαν όμως περίπτωσιν παραμένουσιν ισχυρά τα καταπιστεύματα ή κληροδοτήματα υπέρ κοινωφελούς σκοπού ή υπέρ προσώπων, άτινα κατά την εισαγωγήν του Κώδικος έχουσι γεννηθή και είναι εν ζωή. Αι διατάξεις των άρθρ. 1929, 1930 και 2010 έχουσιν εφαρμογήν και επί οικογενειακού καταπιστεύματος ή κληροδοτήματος διαταχθέντος υπό διαθέτου αποθανόντος προ της εισαγωγής του Κώδικος. Πέραν των εν τοις άρθροις τούτοις προσώπων της οικογενείας παραμένει ισχυρόν το τοιούτο καταπίστευμα ή κληροδότημα μέχρι των εν τη Νεαρά 159 κεφ. 3 του Ιουστινιανού περιλαμβανομένων, μόνον εφ' όσον τοιαύτα πρόσωπα κατά την εισαγωγήν του Κώδικος έχουσι γεννηθή και είναι εν ζωή. 